අධ්‍යාපන බලධාරීන් සිටින්නේ ගුරුවරුන්ට පාසල් දීමට නොව දරුවන්ට අවශ්‍ය ගුරුවරුන් ලබා දීමට බව බස්නාහිර පළාත් ප්‍රධාන ඇමැති ප්‍රසන්න රණතුංග මහතා පවසයි.අලුතින් බඳවා ගන්නා ගුරුවරු ස්ථාන ගත කිරීමේදී ගුරු පුරප්පාඩු පමණක් සැළකිල්ලට ගෙන ඇති බැවින් කිසිඳු හේතුවක් මත ඒවා වෙනස් නොකරන බව පවසන ප්‍රසන්න රණතුංග මහතා දේශපාලනඥයන් හෝ වෙනත් අය හරහා ස්ථාන මාරු ඉල්ලීමෙන් වළකින ලෙසද බස්නාහිර පළාතට ගුරුවරුන් ලෙස බඳවා ගැණුන උපාධිධාරී ගුරුවරුන්ගෙන් ඉල්ලා සිටී.ප්‍රධාන ඇමැති ප්‍රසන්න රණතුංග මහතා මේ බව අවධාරණය කෙළේ (09) ශ්‍රාවස්ති මන්දිරයේදී පැවැති අධ්‍යාපනවේදී නවක උපාධිධාරීන් 31 දෙනකුට බස්නාහිර පළාතේ නව ගුරු පත්වීම් ලබාදීමේ උත්සවයේදී ය.මෙහිදී වැඩිදුරටත් අදහස් දැක්වූ ප්‍රසන්න රණතුංග මහතා මෙසේද කීවේය.“අද පාසල්වල ගුරු ගෞරවය නැතිවෙමින් යනවා.